ΑΠΟΦΑΣΕΙΣ
Αριθμ. 20241229
Τροποποίηση της υπ’ αρ. 20184243/3.7.2018
(Β’ 3130) απόφασης της Συγκλήτου σχετικά με
την ίδρυση του Προγράμματος Μεταπτυχιακών
Σπουδών (ΠΜΣ) του Τμήματος Ναυτιλιακών
Σπουδών της Σχολής Ναυτιλίας και Βιομηχανίας
του Πανεπιστημίου Πειραιώς, με τίτλο «Sustainability and Quality in Marine Industry (Βιωσιμό-
τητα και Ποιότητα στη Θαλάσσια Βιομηχανία)».
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και ιδίως τα άρθρα
80 έως 89 και τις μεταβατικές διατάξεις του άρθρου 455.
2. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
3. Τις υπό στοιχεία 119929/Ζ1/30.9.2022 και 135557/
Ζ1/1.11.2022 διευκρινιστικές εγκυκλίους του Υπουργείου
Παιδείας και Θρησκευμάτων.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»,
με θητεία έως την 31.08.2026 (Υ.Ο.Δ.Δ 1121).
5. Την υπ’ αρ. 20227896/6.12.2022 πράξη του Πρύτανη
«Καθορισμός του τομέα ευθύνης, μεταβίβασης αρμοδιοτήτων στους τέσσερις (4) Αντιπρυτάνεις του Πανεπιστη-
μίου Πειραιώς και καθορισμός της σειράς αναπλήρωσης
Πρύτανη» (Β’ 6241).
6. Την υπ’ αρ. 20240738/19.2.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδημαϊκού έτους
2023-2024.
7. Την από 29.11.2023 απόφαση της Συνέλευσης του
Τμήματος Ναυτιλιακών Σπουδών.
8. Την από 12.1.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς (Συ-
νεδρία 35η).
9. Την από 23.2.2024 απόφαση της Συγκλήτου του
Πανεπιστημίου Πειραιώς (συνεδρία 6η).
10. Την υπ’ αρ. 20184243/3.7.2018 (Β’ 3130) απόφαση
της Συγκλήτου σχετικά με την ίδρυση του Προγράμματος Μεταπτυχιακών Σπουδών (ΠΜΣ) του Τμήματος Ναυ-
τιλιακών Σπουδών της Σχολής Ναυτιλίας και Βιομηχανίας
του Πανεπιστημίου Πειραιώς, με τίτλο «Sustainability
and Quality in Marine Industry (Βιωσιμότητα και Ποιότητα στη Θαλάσσια Βιομηχανία)», όπως τροποποιήθηκε με
την υπ’ αρ. 20205464/1.9.2020 (Β’ 3977) όμοια απόφαση.
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την τροποποίηση, από το ακαδημαϊκό έτος 2024-2025,
της υπ’ αρ. 20184243/3.7.2018 (Β’ 3130) απόφασης της
Συγκλήτου, που αφορά στην ίδρυση του Προγράμματος
Μεταπτυχιακών Σπουδών (ΠΜΣ) του Τμήματος Ναυτιλιακών Σπουδών της Σχολής Ναυτιλίας και Βιομηχανίας του
Πανεπιστημίου Πειραιώς, με τίτλο «Sustainability and
Quality in Marine Industry (Βιωσιμότητα και Ποιότητα
στη Θαλάσσια Βιομηχανία)», ως ακολούθως:
Άρθρο 1
Γενικές Διατάξεις
Το Τμήμα Ναυτιλιακών Σπουδών της Σχολής Ναυτιλίας
και Βιομηχανίας του Πανεπιστημίου Πειραιώς θα οργανώσει και θα λειτουργήσει από το ακαδημαϊκό έτος 2024-
2025 Πρόγραμμα Μεταπτυχιακών Σπουδών (Π.Μ.Σ.) με
νέο τίτλο «Sustainable Blue Economy (Βιώσιμη Γαλάζια
Οικονομία)» σύμφωνα με τις διατάξεις της απόφασης
αυτής και τις διατάξεις του ν. 4957/2022.
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (Π.Μ.Σ.)
με τίτλο «Sustainable Blue Economy (Βιώσιμη Γαλάζια
Οικονομία)» έχει ως αντικείμενο την αντιμετώπιση των
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1869
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1869/26.03.2024
τρεχουσών προκλήσεων στη Θαλάσσια Βιομηχανία με
ιδιαίτερη αναφορά στην προσέγγιση της γαλάζιας ανάπτυξης και της βιώσιμης ναυτιλίας. Μέσα στα πλαίσια του
προτεινόμενου Π.Μ.Σ. περιλαμβάνονται καινοτόμες αναπτυξιακές προοπτικές, «καθαρές» φιλοπεριβαλλοντικές
επιλογές και διαχειριστικά μοντέλα με ελαχιστοποίηση
πιθανού κινδύνου σε θέματα ασφάλειας.
Σκοπός του Π.Μ.Σ. είναι να προσφέρει στους φοιτητές
του εξειδικευμένη γνώση σε νέες τάσεις που αφορούν
την τρέχουσα πρακτική για την ανάπτυξη της θαλάσσιας
βιομηχανίας. Ειδικότερα, αποσκοπεί να τους προσφέρει
ακαδημαϊκή και πρακτική γνώση και εμπειρία σε θέματα
όπως η διεθνής στροφή σε πρότυπα διαχείρισης που
ακολουθούν ποιοτικά χαρακτηριστικά και η ανάγκη καθαρών επιλογών, η αυξανόμενη τάση για επίτευξη βιώσι-
μης ανάπτυξης καθώς επίσης η ευρωπαϊκή αναγνώριση
του σημαντικού δυναμικού θαλασσών και ωκεανών για
καινοτομία και ανάπτυξη που θα διευκολύνουν την οικονομική ανάπτυξη. Οι φοιτητές μας θα εξοικειωθούν
τόσο με τη θεώρηση των πρωτοβουλιών της Ευρωπαϊκής
Ένωσης που αφορούν στο θαλάσσιο χωροταξικό σχεδιασμό, στην ολοκληρωμένη διαχείριση των ακτών και στην
θαλάσσια στρατηγική όσο και με την εφαρμογή αυτών
των πρωτοβουλιών αξιοποιώντας όλα τα εργαλεία της
σύγχρονης ψηφιακής τεχνολογίας, όπως τα γεωγραφικά
πληροφοριακά συστήματα και τις ενοποιημένες βάσεις
δεδομένων.
Σεμιναριακού χαρακτήρα προσφερόμενα μαθήματα
από διαπιστευμένους φορείς πιστοποίησης άμεσα συνυφασμένους με το γνωστικό αντικείμενο του Π.Μ.Σ., όπως
οι Νηογνώμονες, θα δώσουν ιδιαίτερη επαγγελματική
ώθηση στους αποφοίτους μας.
Άρθρο 3
Μεταπτυχιακοί Τίτλοι
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στη «Sustainable Blue Economy (Βιώσιμη Γαλάζια Οικονομία)». Το δίπλωμα συντάσσεται στην ελληνική
και αγγλική γλώσσα.
Άρθρο 5
Χρονική διάρκεια
Το πρόγραμμα χαρακτηρίζεται εντατικό διάρκειας
ενός έτους, σε τρία (3) τετράμηνα, στα οποία περιλαμβάνεται και ο χρόνος εκπόνησης διπλωματικής εργασίας.
Άρθρο 6
Πρόγραμμα Μαθημάτων
Το Π.Μ.Σ. ξεκινά το χειμερινό ή το εαρινό τετράμηνο εκάστου ακαδημαϊκού έτους. Για την απόκτηση
Δ.Μ.Σ. απαιτούνται συνολικά ενενήντα (90) πιστωτικές
μονάδες (ECTS). Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθη-
ση και επιτυχή εξέταση μεταπτυχιακών μαθημάτων,
ερευνητική απασχόληση και συγγραφή επιστημονικών
εργασιών, εκπόνηση μεταπτυχιακής διπλωματικής εργασίας και επιτυχή παρακολούθηση πιστοποιημένων
σεμιναρίων από τους διαπιστευμένους φορείς παροχής
επιστημονικής κατάρτισης με τους οποίους συνεργάζεται το Π.Μ.Σ.
Η διδασκαλία των μαθημάτων γίνεται διά ζώσης
και με μέσα εξ αποστάσεως εκπαίδευσης κατά τη διάρκεια των τετραμήνων. Μέρος του προγράμματος
μπορεί να προσφέρεται αποκλειστικά εξ αποστάσεως.
Τα μαθήματα οργανώνονται σε τετράμηνα, πραγματοποιούνται σε εβδομαδιαία βάση και διεξάγονται στην
αγγλική γλώσσα.
Αναλυτικά, το Πρόγραμμα Σπουδών παρουσιάζεται
στον ακόλουθο πίνακα.
Ά Τετράμηνο
Μαθήματα Υποχρεωτικά
Πιστωτικές
μονάδες
Integrated Coastal Zone ManagementMarine Spatial Planning Ολοκληρωμένη
Διαχείριση Παράκτιας Ζώνης Θαλάσσιος Χωροταξικός Σχεδιασμός)
7,5
Quality and safety
(Ποιότητα και Ασφάλεια)
7,5
Environmental Pollution
(Ρύπανση του Περιβάλλοντος)
7,5
Remote sensing and Geographical
Information Systems (Τηλεανίχνευση και
Γεωγραφικά Πληροφοριακά Συστήματα)
7,5
Σύνολο
Β’ Τετράμηνο
Μαθήματα Υποχρεωτικά
Πιστωτικές
μονάδες
Sectors of Sustainable Blue Economy I
(Τομείς Βιώσιμης Γαλάζιας Οικονομίας Ι)
7,5
Σύνολο
7,5
Μαθήματα Επιλογής (επιλέγονται 3)
Πιστωτικές
μονάδες
Environmental Management
(Περιβαλλοντική διαχείριση)
7,5
Sectors of Sustainable Blue Economy II
(Τομείς Βιώσιμης Γαλάζιας Οικονομίας IΙ)
7,5
Marine Governance (Θαλάσσια
Διακυβέρνηση)
7,5
Shipping pollution (Ναυτιλιακή
Ρύπανση)
7,5
Ship efficiency (Απόδοση Πλοίου)
7,5
Σύνολο
22,5
Γ’ Τετράμηνο
Υποχρεωτικά
Πιστωτικές
μονάδες
Εκπόνηση μεταπτυχιακής διπλωματικής
εργασίας
Πιστοποιημένα Σεμινάρια
Σύνολο
Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επιτυ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1869/26.03.2024
χώς στο σύνολο των προσφερόμενων μαθημάτων του
ΠΜΣ, να εκπονήσει μεταπτυχιακή διπλωματική εργασία, συγκεντρώνοντας είκοσι (20) πιστωτικές μονάδες
και τέλος να παρακολουθήσει επιτυχώς πιστοποιημένα σεμινάρια σχετικά προς τις εξειδικεύσεις του προ-
γράμματος κατά τη διάρκεια της θερινής περιόδου, ενδεικτικά: Internal Audits (ISM, ISO 9001, ISO 14001, ISO
50001), Risk Management and Incident Investigation,
ESG τα οποία θα προσφέρουν νηογνώμονες και άλλοι
διαπιστευμένοι φορείς παροχής επιστημονικής κατάρτισης, συγκεντρώνοντας συνολικά ενενήντα (90) πιστω-
τικές μονάδες.
Είναι δυνατό, με απόφαση της Συνέλευσης του Τμήματος και έγκριση της Συγκλήτου να γίνεται τροποποίηση
του προγράμματος μαθημάτων και ανακατανομή των
μαθημάτων μεταξύ των τετραμήνων. Η τροποποίηση
του προγράμματος μαθημάτων περιλαμβάνεται στον
Κανονισμό Λειτουργίας του Π.Μ.Σ.
Άρθρο 8
Προσωπικό
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, με απόφαση της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης, κατόπιν εισή-
γησης της Συντονιστικής Επιτροπής του Π.Μ.Σ., εφόσον
υφίσταται, άλλως του Διευθυντή του Π.Μ.Σ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 8 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1869/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201869.pdf | Tokens: 12566]